als_Latn dik_Latn sag_Latn
Muhamet Mramori, një vit pas tragjedisë së Florentit dhe Florentës, kërkon të ndëshkohet me votë Shpend Ahmeti
Në pesë qendrat e votimit në Prishtinë, të monitoruara nga gazeta, ku po ashtu numri i votuesve të regjistruar është relativisht më i madh, si në shkollën fillore "Meto Bajraktari" në lagjen "Tophane" me dy qendra votimi, 1924e dhe 1925e, në shkollën "Emin Duraku" qendra 1922e, në "Zenel Hajdin" qendra 1920e, në "Asim Vokshi" qendra 1921e, dhe në gjimnazin "Gjin Gazulli" qendra 1918e, sipas menaxherëve të këtyre qendrave, Valbona Kastrati, Agron Mexhuani, Mirvete Tahiri, Mihane Mehmeti dhe Hajrije Shaipi, hapja është bërë saktësisht në ora 7:00. Sipas tyre, fluksi i votuesve që nga orët e para të mëngjesit ka qenë relativisht i njëjtë me zgjedhjet e viteve të kaluara, me një trend të shtimit në orët e mesditës. Disa probleme teknike janë paraqitur tek tavolina ndihmëse në shkollën fillore "Meto Bajraktari", pasi që linja online me KQZ-në për të informuar votuesin rreth vendvotimit të tij nuk ka funksionuar si duhet në orët e para, gjë ka krijuar grumbull votuesish. Menaxherja e kësaj qendre, Valbona Kastrati, tha se ky ka qenë i vetmi problem, i cili ka ndikuar të krijohen herë pas here rreshta në pritje, por që është eliminuar deri në orët e mesditës. Pak telashe i kanë dalë edhe menaxherit Agron Mexhuani në qendrën e votimit 1922e, të vendosur në shollën fillore "Emin Duraku", ku stafi i komisionarëve që kishin përgatitur sprejin, duke mos iu përmbajtur udhëzimeve të KQZ-së për dorëza mbrojtëse, nuk mund të votonin për shkak se llamba provuese tregonte shenja të këtij medikamenti. Komisionarët që kanë pasur shenja spreji në gishta janë udhëzuar që të ankohen në KQZ, të marrin leje nga KQZ-ja për t'iu mundë- suar votimi, gjë që ata nuk pranonin. Ndryshe në këtë qendër rreth orës 10:30 ka votuar edhe kryeministri në detyrë, Isa Mustafa.
Tahiri: Ka ardhur koha të kemi institucione dhe njerëz me duar të pastra
Pa asnjë problem të vetëm ka rrjedhë procesi i votimit edhe në shkollën fillore "Zenel Hajdini" dhe sipas menaxheres Mirvete Tahiri procesi ka shkuar në rregull. "Përgatitjet janë bërë me kohë dhe nuk kemi pasur asnjë ankesë të vetme, as nga votuesit dhe as nga personeli i komisioneve dhe vëzhguesve", tha Tahiri. Edhe Mihane Mehmeti, në shkollën "Asim Vokshi", qendra1920e, tha se lehtësi të madhe iu ka krijuar sistemi online i kërkimit të të dhënave për vendvotim në tavolinën ndihmëse i lidhur përmes KQZ-së, prandaj nuk ka pasur asnjë pengesë në këtë proces. Nga 3421 qytetarë të regjistruar me të drejtë vote në qendrën e votimit numër 1918, në gjimnazin "Gjin Gazulli", sipas menaxheres Hajrije Shaipi, deri në ora 11:00 kishin votuar 465 veta, por pas orës 11:00 rreshtat kishin filluar të zgjaten. Gjatë vëzhgimit në pika të ndryshme në kryeqytet, gazeta ka anketuar edhe qytetarët që kanë marrë pjesë në votim, duke i pyetur ata se çka realisht presin nga këto zgjedhje dhe a do të vazhdojë që krimi i organizuar dhe korrupsioni të jetë përsëri pjesë e pushtetit, sikur deri më tani, apo do të ketë ndryshime më pozitive. Te shumica prej tyre, ndonëse të pakënaqur me qeverisjen e kaluar, ka mbizotëruar optimizmi se edhe votuesi do të japë votë diferencuese ndaj kandidatëve të papërshtatshëm, por edhe vetë ata që do ta marrin pushtetin do të tregohen më të përgjegjshëm sesa mandatet e deritanishme."Besoj që po, do të ketë ndryshime më pozitive, sepse kemi mjaft njerëz të rinj për të cilët unë si votues, por edhe të tjerët, kanë mundur të përcaktohen. Nëse e marrin qeverisjen disa njerëz të rinj, jam i sigurt 1 milion për qind që do të ketë ndryshime pozitive dhe nuk do të ketë në të ardhmen krim të organizuar dhe korrupsion", theksoi qytetari Xhafer Veseli. Edhe qytetari tjetër, Milaim Tahiri, tha se votën e tij e ka dhënë me optimizëm se do të bashkohet me votën për ndryshime pozitive, për institucione pa krim dhe korrupsion që e kanë penguar zhvillimin e deritanishëm të vendit.
Avni Rexhepi: Mjaft më krim dhe korrupsion
Optimistë se këtë herë do të fitojnë vetëm kandidatët që do ta qeverisin vendin me duar të pastra është edhe plaku 83-vjeçar, Hysen Havolli."Pres të fitojë ai që e kemi parasysh se është më i besueshëm dhe që presim diçka më të mirë sesa nga ata të përparshmit. Shumë gjëra nga e kaluara nuk kanë qenë të mira, sepse njerëzit po shkojnë e po votojnë edhe me krah të ndryshëm. Nuk duhet të votohet me krah e përkatësi tjetër të interesit, por duhet votuar njerëzit, të cilët janë të aftë, pa marrë parasysh se nga vijnë, a janë nga Llapi, Gollaku, Drenica apo Shala, nuk duhet të votohet ai që e mbështet një krah i caktuar, por vetëm ai që është i besuar për të gjithë qytetarët pa dallim. Pra të tillëve duhet t'u japim votën, për të tillët jam unë dhe kam dalë për të votuar", theksoi Hysen Havolli. Mjaft më krim dhe korrupsion thotë edhe qytetari Avni Rexhepi, i cili është munduar ta japë votën e tij për kandidatët e rinj, të pasprovuar me qeverisje të deritanishme të korruptuar."Kam votuar me optimizëm se ka ardhur koha të bëhet më mirë dhe besoj se do të bëhet më mirë. Tash le të presim e të shohim se kush po na qeveris", theksoi Avni Rexhepi. Në pritje në mes të dilemës se do bëhet më mirë dhe dyshimit se përsëri mund të kemi instalim të së keqes ka dalë nga vendvotimi edhe qytetarja Ilmije Gashi."Po besoj ndoshta do të bëhet më mirë. Po dua të besoj që kanë parë të gjithë se mjaft na ka lënë mbrapa krimi dhe korrupsioni dhe po dua të mbetem me shpresë se është koha që të bëhet më mirë në të ardhmen", theksoi Gashi. Edhe Sadri Selmani tha se është në pritje që pas shpalljes së rezultatit të formohen institucione me njerëz të rinj që nuk ngarkohen nga barra e së kaluarës, me krim e korrupsion."Po besoj që është koha të ndryshohen gjërat, të ndryshohet rrjedhat e ndërtimit të shtetit dhe nëse marrin udhëheqjen njerëz të rinj, të tjerë nga ata që na qeverisën deri më sot, duhet të presim ndryshime pozitive, ndryshe nëse e marrin ata që na qeverisën deri më tani nuk mund të presim asgjë. Unë nuk e di se çfarë fillimi i ri mund të jetë me të njëjtit njerëz, ata kanë mundur të na thonë fillim i vjetër dhe jo fillim i ri. Ishalla bëhen zgjedhje të drejta e të mira dhe kemi njerëz të pakorruptuar, jo hajna", theksoi Sadri Selmani. Osman Maqedonci është edhe një qytetar tjetër, të cilin optimizmi për ndryshime e ka shtyrë të dalë për të votuar gjatë ditës së djeshme. "Po shpresojmë se do ta kemi një shtet të së drejtës dhe kjo do të jetë shpresa jonë e fundit, nëse ka sukses ky rast, edhe qytetarët do të vetëdijesohen më shumë, por edhe politike duhet ta marrë seriozisht dhe herëve të tjera të na prezantohen dhe të votohen gjithmonë vetëm më të mirët. Unë për vete kam provuar t'i votoj më të mirët", theksoi Osman Maqedonci.
Uka: Deri tash askush nga këto institucione nuk është brengosur për ne
Vitet e kaluara nuk kanë qenë të mira, por këto që janë përpara duhet të jenë, sipas qytetarit Ilmi Havolli. "Presim diçka më mirë të jetë në të ardhmen, edhe pse thënë realisht këto vite që po lëmë pas nuk ka pasur diçka të mirë, mirëpo populli thotë që shpresa vdes e fundit. Tek këto koalicionet e reja po ma merr mendja se ka diçka për të përzgjedhur më të mirë sesa që ka qenë përpara, prandaj le të mbesim të presim e të shpresojmë. Sa i përket luftimit të korrupsionit tash e gati 23 vjet po flasim kundër kësaj të keqe dhe gjithsesi duhet të presim diçka pozitive, ndonëse nevojitet gjithsesi një kohë e gjatë për ta eliminuar krejtë- sisht një të keqe të tillë, sepse edhe si popull për nga natyra jemi bajagi të njohur se si dimë për ta korruptuar njëri- tjetrin", tha Ilmi Havolli. Pa optimizëm nuk ka votuar as qytetari tjetër, Agim Bogaj."Natyrisht që presim për të pasur një qeverisje më të mirë, që të jetë më me efikasitet dhe problemin numër një unë e shoh tek shëndetësia, e cila është e përditshme dhe që i bën nevojë njeriut në çdo moment, të pritur e të papritur. Edhe shtyllat tjera të ndërtimit të shtetit janë me rëndësi, por konsideroj se është shëndetësia ajo që ka ra në një shkallë shumë të ulët', tha Agim Bogaj. Tri familje të veçanta, të cilat i ka vizituar gazeta në ditën e votimit, janë familjet skamnore në afërsi të Ministrisë së Shëndetësisë, në Lagjen 'Tophane', të cilat votën e tyre e kishin dhënë me shumë dyshim për ditë më të mira. Familja e Skënder Zukës ka votuar të dielën dhe pret se mund të bëhet më mirë, ndonëse akoma nuk është vendosur në banesën e ndarë nga Komuna e Prishtinës në lagjen e Hajvalisë."Po tash isha e votova në zgjedhje, presim diçka më mirë', theksoi Skënder Zuka. Mirëpo akoma në dilemë për të votuar apo mos të votuar sillej fqinji i Skënderit, në kushte të vështira të banimit, në shtëpi të huaj, i lënë pa mbështetje të Komunës së Prishtinës, Brahim Bajoku me familje."Nuk kam dalë akoma, por duhet të dal e të votoj, ama nuk ka kurrgjë prej tyre, veç fjalë e pallavra, me na ndihmu asgjë jo, veç fjalë dhe mashtrim. U mbyta duke punuar me hekurishte. I kam 6 fëmijë dhe me këtë punë i mbaj", është shprehur ai. Me kushte të vështira në këtë lagje jeton edhe Muharrem Uka, i cili tha se pavarësisht kushteve të vështira ka dalë për ta kryer obligimin qytetar. "Kam votuar sot pak më herët dhe po shpresoj, shpresa po na mban për më mirë dhe le të shohim. Deri tash askush nga këto institucione nuk është brengosur për ne, madje as që ka qenë për të na vizituar, tash e 18 vjet që jemi këtu, por tash e tutje megjithatë le të shpresojmë se do bëhet më mirë", theksoi Muharrem Uka.
"Shpendi i punësoi militantët e VV-së dhe jo qytetarët si puna ime"
Larg kutive të votimit dhe pa shpresë se do të bëhet më mirë pas këtyre zgjedhjeve ka qenë kryefamiljari Muhamet Mramori, i cili para një viti përjetoi një tragjedi familjare me fëmijët që u mbytën në një gropë të hapur nga Komuna e Prishtinës në afërsi të shtëpisë së tij në lagjen e Kolovicës. Prindi i Florent dhe Florenta Mramorit, që më 23 qershor të vitit të kaluar u mbytën në pusin afër shtëpisë së tyre për shkak të neglizhencës së Komunës, ishte mashtruar aso kohe nga kryetari Shpend Ahmeti dhe vartësit e tij, nënkryetari Dardan Sejdiu me stafin, se kësaj familje do t'i dalin në ndihmë, duke gjetur një punë për kryefamiljarin Muhametin, por që nga ajo ditë e deri më sot pragu i zyrës së kryetarit dhe të tjerëve është bërë i pakalueshëm për Muhamet Mramorin, e të mos flasim për premtimet mashtruese që nuk u përmbushën kurrë. Ai dje i tha gazetës se po të pyetej ai, asnjë nga qytetarët e Prishtinës, por edhe më gjerë në Kosovë, të përfshirëve në listën kandiduese të 'Vetëvendosjes' nga komuna e Prishtinës nuk do të duhej votuar, sepse ata veç mashtrimit, zhvatjes së djersës së qytetarit dhe mbajtjes pranë vetes të klientelës së tyre, nuk do të bëjnë ndonjë gjë të mirë për vendin, edhe nëse rastis të marrin ndonjë copëz pushtet."Nga premtimet e dhëna pasi ka ndodhur ajo tragjedi nuk është bërë asnjë veprim në drejtim të përmbushjes së tyre. Ama bash asgjë nuk më kanë ndihmuar. Është madje për ta pyetur Shpend Ahmetin dhe të tjerët se si patën mundësi që t'i punësojnë 200 veta në komunë, në fusha të ndryshme dhe pati vend për ta, e për mua nuk pati asnjë vend. E vërteta është se kam kërkuar dhe kam tentuar të shkoj e të takohem disa herë me Shpendin, por nuk ka pranuar. Të gjitha kërkesat i kam edhe me shkrim të adresuara e të protokolluara, por as që ka dashur të merret me to. Sa herë kam shkuar në komunë më kanë detyruar ta mbush një formular për kërkesën, por kurrë nuk më kanë ftuar", theksoi Muhamet Mramori. Tani, sipas tij, ata që kanë mundur të mashtrohen dhe ta votojnë Shpendin dhe Dardanin, me të tjerët ia kanë huqur, sepse këta njerëz nuk janë të fjalës, nuk janë të besës, të punës për interesin qytetar."Jo që ata nuk e meritojnë, nuk e kanë merituar të votohen, por akoma më shumë jam nervozuar e jam tensionuar gjatë fushatës kur dilte Shpendi e i akuzonte të tjerët për gjoja lidhjet me atë klanin 'Pronto', siç e quante ai, se ata paskan punësuar njerëz me lidhje politike kriminale, kurse vetë plot 200 veta militantë partiakë i ka sistemuar nëpër vende të ndryshme të punës, sepse ata janë krejt të rrjetit të 'Vetëvendosjes'".
(Kosova Sot)
Ministri i Punëve të Jashtme i Serbisë dhe lider i Partisë Socialiste Serbe...
Gjashtë vrasë shqiptarë arritën të sigurojnë leje qëndrimin...
Presidenti i SHBA-së, Donald Trump diktoi një deklaratë të djalit të tij,...
Presidenti i Shqipërisë, Ilir Meta, priti sot në një takim ambasadorin e...
"Kosova Sot": Zgjedhjet që patëm më 11 qershor...
Bazuar në të dhënat e drejtuesve të Shoqatës së...
Ministri i Punëve të Jashtme i Serbisë dhe lider i Partisë Socialiste Serbe...
Bayern Munich është mposhtur 3:0 ndaj Liverpoolit, ndeshje kjo në kuadër...
Gjashtë vrasë shqiptarë arritën të sigurojnë leje qëndrimin...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn